PRIREDITVE OB DNEVU ZEMLJE (17. 4. – 21. 4. 2023)

Prireditve, namenjene ozaveščanju dijakov, bodo potekale ves teden od ponedeljka 17. do petka. 21. aprila. Izvedene bodo v okviru rednih učnih ur in predstavitev na stojnicah v avli šole.

* Napovednik: v ponedeljek, 17. 4. na šolskem radiu napovednik prireditev in vabilo k sodelovanju.
* Zbiralna akcija:
  + Zbiranje rabljenih oblačil, šolskih pripomočkov ter knjig, ki jih bomo posredovali ZPM Moste bo potekalo vse dni v tednu;
* Čistilna akcija:
  + Dijaki vseh oddelkov se bodo v času razrednih ur vključili v čistilno akcijo – čiščenje okolice šole.
* Učne ure:
  + V tem tednu bodo vsebine namenjene spoznavanju okoljske problematike, krožnemu gospodarstvu ter izražanju inovativnih idej; tematsko naravnane ure pouka bomo izvajali med poukom biologije, kemije, geografije, elektrotehnike in sodobnega gospodarstva.
* Likovna razstava:
  + V prostorih šole bo na ogled razstava likovnih del z izpostavljeno okoljsko problematiko.

Na Dan Zemlje, v petek, 21. aprila pa se bodo »v živo« zvrstile številne dejavnosti in predstavitve. Ogled razstavljenih stojnic z izdelki bo potekal po vnaprej pripravljenem razporedu med 9. in 12. uro dopoldan. Predstavili bomo:

* stojnice z izdelki, narejenih iz popravljenih in ponovno uporabljenih ter recikliranih materialov.
* izvajali bomo »Dan brez zavržene hrane« in dijake spodbujali z zmanjševanju in preprečevanju nastanka zavržene hrane
* pripravili bomo izmenjevalnico knjig in rabljenih oblačil
* predstavili bomo projekt šolskih vrtov in opozorili na pomen trajnostne pridelave hrane. Na stojnicah bomo ponudili »domače« bio sadike in semena vrtnih ter sobnih rastlin.
* razstavo likovnih izdelkov na temo Dan brez zavržene hrane in Dan Zemlje ter razstavo rabljenih majic z napisi oz. citati na temo Zemlja, narava, človek.